[{"text_idx": "#000000", "text": "Stockholm on to\u0303eliselt kaunis linn. Neljateistku\u0308mnel saarel paikneva linna osad erinevad loomuse ja ilme poolest: So\u0308deri tohutud ko\u0303rguste vahed ja suurepa\u0308rased vaated on hoopis midagi muud kui keskaegse vanalinna kitsad ta\u0308navad, samuti erinevad oluliselt muistse karjamaa Djurga\u030ardeni avarad pargid Stureplani u\u0308mbruse ahvatlevatest ostuta\u0308navatest ning O\u0308stermalmi turu ja selle ainulaadse kaubahalli meeleolust."}, {"text_idx": "#000001", "text": "Veeda pa\u0308ev s\u030copates ja mo\u0308o\u0308da maailmatasemel muuseume uudistades, o\u0303htul aga naudi ko\u0303ike pardal pakutavat ning hunnituid loojanguvaateid laevadekil. Need on suvepa\u0308evad, mis ja\u0308a\u0308vad meelde."}, {"text_idx": "#000005", "text": "Stockholmi ekskursioonil tutvutakse giidi juhendamisel umbes kolme tunni jooksul linna ta\u0308htsamate vaatamisva\u0308a\u0308rsustega. Bussiga so\u0303idetakse la\u0308bi Stockholmi erinevate linnaosade ja vaadatakse linna panoraami. Bussiekskursioon lo\u0303peb kuningalossi juures, kus ja\u0308tkatakse jalutuska\u0308iguga vanalinnas."}, {"text_idx": "#000007", "text": "Venekeelne bussiekskursiooni ka\u0308igus tutvud linna ajaloo ja ta\u0308napa\u0308evaga. Ekskursioonil na\u0308ed kuningalossi, Pu\u0308ha Nikolai kirikut, Riddarholmeni kirikut, frantsiskaani kloostrit, Vasa muuseumi ja vabao\u0303humuuseumi Skansen. Veel mo\u0308o\u0308dute Stockholmi raekojast, kus peetakse Nobeli autasude saajate bankette. Lisaks palju muud huvitavat."}, {"text_idx": "#000008", "text": "Hop-On Hop-Off ekskursioonibussid viivad Sind 24-tunnise piletiga avastama Rootsi pealinna kauneid vaatamisva\u0308a\u0308rsusi. Rootsi Kuninglik Ooper, vanalinn, Djurga\u030arden, So\u0308dermalm \u2013 see on tuur, kus na\u0308ed ko\u0303ike! Pileti kehtivuse ajal vo\u0303id vabalt so\u0303ita Hop-On Hop-Off bussidega nii palju kui soovid. Tee kaasa ta\u0308ielik Stockholmi linnaekskursioon, mis kestab umbes 80 minutit vo\u0303i hu\u0308ppa vahepeal maha ja mine hiljem uuesti linna vaatamisva\u0308a\u0308rsustega tutvuma. Ekskursioonid algavad iga 30 minuti ja\u0308rel. Esimene peatus Stro\u0308mgatanis / Rootsi Kuninglik Ooper."}, {"text_idx": "#000010", "text": "Vabao\u0303humuuseum maalilisel Djurga\u030ardeni saarel, kuningliku pargi la\u0308heduses. 1891. aastal Artur Hazeliuse asutatud vabao\u0303humuuseum on vanim omataoline Euroopas. Siit leiate enam kui 150 ajaloolist ehitist, mis pa\u0308rinevad 14. sajandist kuni aastani 1920, loomaaia koos karude ja ilvestega ning mitmed kohvikud ja restoranid. Sissepa\u0308a\u0308s lastele vanuses 0-3 aastat on tasuta."}, {"text_idx": "#000012", "text": "Suhteliselt uus muuseum Stockholmis, kus on va\u0308ga huvitavalt ja kaasaegselt eksponeeritud viikingite elu-olu ja so\u0303jaretked, saab kuulda palju po\u0303nevaid lugusid, uudistada esemeid ja tolleaegseid inimesi. Ekspositsiooni osa on kummituslik \u201crongiso\u0303it\u201d mis viib seiklusele la\u0308bi 10.sajandi Euroopa viiking Haraldi ja\u0308lgedes, kes suundub retkele pa\u0308a\u0308stma oma au ja varuma ho\u0303bedat. Heli ja lavastuslikud efektid tekitavad tunde, et oled keset tolleaegset elu. Kolm korda pa\u0308evas toimuvad ingliskeelsed giidituurid (sisalduvad hinnas), muuseumis on kauni merevaatega restoran ja meenekauplus."}, {"text_idx": "#000015", "text": "Piletid: ta\u0308iskasvanu ja 16\u201317 a laps 22 \u20ac, 2\u201315 a laps 19 \u20ac, alla 2 a laps tasuta."}, {"text_idx": "#000016", "text": "15-minutilise jalutuska\u0308igu kaugusel Slussenist leiad suure kompleksi, kus fookus on teravalt suunatud fotograafiale. Kunstiprogramm keskendub igal aastal mitme va\u0308iksema na\u0308ituse ja nelja suurema na\u0308ituse u\u0308mber. Kohapeal on pood, kohvik ja restoran ning kunstiteoseid mu\u0308u\u0308v galerii."}, {"text_idx": "#000020", "text": "Kruiisi hinnad on va\u0308lja toodud seisuga 14.09.2023, hinnad on du\u0308naamilised ja muutuvad vastavalt kohtade saadavusele."}]